CELEX: 32005R0117
Language: lv
Date: 2005-01-26 00:00:00
Title: Komisijas Regula (EK) Nr. 117/2005 (2005. gada 26. janvāris), ar ko ievieš Kopienas uzraudzību dažu apavu importam, kuru izcelsme ir konkrētās trešās valstīs

27.1.2005   
            
            
               LV
            
            
               Eiropas Savienības Oficiālais Vēstnesis
            
            
               L 24/8
            
         
      KOMISIJAS REGULA (EK) Nr. 117/2005
   (2005. gada 26. janvāris),
   ar ko ievieš Kopienas uzraudzību dažu apavu importam, kuru izcelsme ir konkrētās trešās valstīs
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1994. gada 22. decembra Regulu (EK) Nr. 3285/94 par kopējiem importa noteikumiem un Regulas (EK) Nr. 518/94 atcelšanu (1), un jo īpaši tās 11. panta 2. punktu,
   tā kā:
   
               (1)
            
            
               Kvotu sistēma apaviem, kas izklāstīta Padomes 2003. gada 3. marta Regulā (EK) Nr. 427/2003, ar ko paredz pagaidu aizsardzības mehānismu attiecībā uz konkrētu preču importu no Ķīnas Tautas Republikas un ar ko groza Padomes Regulu (EK) Nr. 519/94 par kopējiem noteikumiem importam no trešām valstīm (2), zaudēja spēku 2005. gada 1. janvārī.
            
         
               (2)
            
            
               Dažas dalībvalstis 2004. gada 7. decembrī informēja Komisiju, ka ir lietderīgi ieviest uzraudzības pasākumus apaviem saskaņā ar Regulu (EK) Nr. 3285/94.
            
         
               (3)
            
            
               Kopienas apavu nozarē lielākoties darbojas mazi un vidēji uzņēmumi, lielākā daļa no kuriem atrodas reģionos, kuros ir maz cita veida nodarbinātības avotu. Tāpēc apavu nozare ir neaizsargāta pret zemu cenu importa konkurenci, jo īpaši no Ķīnas Tautas Republikas.
            
         
               (4)
            
            
               Atbildot uz importa konkurenci, Kopienas apavu nozarē pēdējos gados ir veikta plaša pārstrukturēšana, orientējot produkciju uz augstākās cenu grupas ražojumiem, uz kuriem attiecās arī kvotas. Šie ražojumi veido aptuveni 85 % no Kopienas apavu nozares ražošanas apjoma. Šī pārstrukturēšana ir izraisījusi ievērojamu jaudas un darbaspēka samazinājumu. Neskatoties uz šiem centieniem, Kopienas apavu nozares ražošanas apjomi un tirgus daļa turpina samazināties lētā ārvalstu importa dēļ.
            
         
               (5)
            
            
               Laika posmā no 2000. līdz 2003. gadam Ķīnas Tautas Republikas izcelsmes apavu imports, kam nepiemēroja kvotas, strauji pieauga gan absolūtā izteiksmē, gan Kopienas tirgus daļas izteiksmē, par cenām, kas ir ievērojami mazākas nekā Kopienā ražotu līdzvērtīgu produktu cenas. Laika posmā no 2000. līdz 2003. gadam vidējais importa apjoma pieaugums bija 59 % un vidējā cenu starpība – 21 %.
            
         
               (6)
            
            
               Ja dominējošie tirgus apstākļi visiem apaviem būs vienādi, paredzams, ka nesenā liberalizācija līdzīgi izraisīs ievērojamu importa pieaugumu. Ņemot vērā apavu importa apjoma attīstību pēdējā laikā, kvotu atcelšana 2005. gadā īstermiņā var izraisīt importa divkāršošanos, kas, iespējams, radīs Kopienas ražošanas nozares tirgus daļas samazinājumu par 6 % un 17 000 darbavietu zaudējumu. Tāpēc var uzskatīt, ka pastāv nopietna kaitējuma draudi Kopienas ražotājiem Regulas (EK) Nr. 3285/94 11. panta izpratnē.
            
         
               (7)
            
            
               Šīs iespējamās sekas ir tik nozīmīgas, ka Kopienas interesēs dažu apavu importam no Ķīnas jāpiemēro iepriekšēja Kopienas uzraudzība, lai nodrošinātu statistisko informāciju, kas ļauj ātri analizēt importa apjoma attīstību. Minētie apavi, galvenokārt vidējas un augstas kvalitātes, ir apavi, kuru nozīmīga ražošana vēl joprojām notiek Kopienā, un šā iemesla dēļ var uzskatīt, ka tos ietekmēs minētās izmaiņas. Iepriekšēja uzraudzība, izmantojot ievešanas atļauju automātiskas izsniegšanas režīmu laika posmā līdz 2006. gada 31. janvārim, ir ātrākais veids, kā gūt skaidru priekšstatu par šo kvotu atcelšanas sākotnējām sekām, jo visām retrospektīvām sistēmām ir vajadzīgs laiks, lai nodrošinātu izsmeļošus datus.
            
         
               (8)
            
            
               Lai iegūtu vispārēju priekšstatu par apavu importa apjoma attīstību, ir lietderīgi izveidot uz muitu balstītu retrospektīvu uzraudzības sistēmu visa veida apavu importam no visiem avotiem. Tā ietver apavus, kuriem jāpiemēro iepriekšēja uzraudzība. Tiklīdz restrospektīvā uzraudzības sistēma funkcionēs pilnībā, iepriekšēju uzraudzību var pārtraukt, vēlākais līdz 2006. gada 31. janvārim.
            
         
               (9)
            
            
               Iekšējā tirgus izveide paredz, ka formalitātēm, kas jāievēro Kopienas importētājiem, jābūt identiskām visur, kur var muitot preces.
            
         
               (10)
            
            
               Lai veicinātu datu ievākšanu, ražojumus, uz kuriem attiecas iepriekšēja uzraudzība, laiž brīvā apgrozībā tikai pēc tāda uzraudzības dokumenta uzrādīšanas, kas atbilst vienotiem kritērijiem. Šāds dokuments dalībvalstu iestādēm jāvizē noteiktā laikā pēc tam, kad importētājs to ir iesniedzis, taču nedodot viņam šajā laikā tiesības importēt. Tāpēc dokumentam jābūt derīgam visā Kopienas teritorijā un tikai tik ilgi, kamēr nemainās ievešanas noteikumi.
            
         
               (11)
            
            
               Lai nodrošinātu pārredzamību, dalībvalstīm un Komisijai pēc iespējas pilnīgāk jāapmainās ar informāciju, ko Komisija iegūst, veicot uzraudzību.
            
         
               (12)
            
            
               Valsts iestādēm jābūt atbildīgām par uzraudzības dokumentu izsniegšanu, Kopienas līmenī tai piemērojot standarta nosacījumus.
            
         
               (13)
            
            
               Ir vēlams, lai šī regula stātos spēkā tās publicēšanas dienā, nolūkā savākt datus pēc iespējas drīzāk,
            
         IR PIEŅĒMUSI ŠO REGULU.
   1. NODAĻA
   IEPRIEKŠĒJA UZRAUDZĪBA
   1. pants
   Dažus apavus, kuru izcelsme ir Ķīnas Tautas Republikā un kas minēti I pielikumā, var laist brīvā apgrozībā tikai pēc Kopienas iepriekšējas uzraudzības saskaņā ar Regulu (EK) Nr. 3285/94.
   2. pants
   1.   Regulas 1. pantā minētos ražojumus laižot brīvā apgrozībā Kopienā, jāuzrāda dalībvalsts attiecīgo iestāžu izsniegts uzraudzības dokuments.
   2.   Šā panta 1. punktā minēto uzraudzības dokumentu dalībvalstu kompetentās iestādes izsniedz automātiski, bez maksas un par jebkuriem pieprasītajiem daudzumiem piecu darba dienu laikā pēc Kopienas importētāja pieteikuma uzrādīšanas, neatkarīgi no tā reģistrācijas vietas Kopienā. Šo pieteikumu uzskata par saņemtu valsts kompetentajā iestādē ne vēlāk kā trīs darbdienas pēc tā iesniegšanas, ja vien nav pierādīts pretējais.
   3.   Uzraudzības dokuments, ko izsniedz kāda no II pielikumā minētajām iestādēm, ir derīgs visā Kopienā.
   4.   Uzraudzības dokumentu sastāda uz veidlapas, kas atbilst Regulas (EK) Nr. 3285/94 I pielikumā dotajam paraugam.
   Importētāja pieteikumā jānorāda šāda informācija:
   
               a)
            
            
               pieteikuma iesniedzēja vārds vai nosaukums un pilna adrese (tostarp tālruņa un faksa numurs, un, ja iespējams, valsts kompetento iestāžu izmantotais identifikācijas numurs) un PVN reģistrācijas numurs, ja importētājs ir PVN maksātājs;
            
         
               b)
            
            
               attiecīgā gadījumā – deklarētāja vai pieteikuma iesniedzēja pārstāvja vārds vai nosaukums un pilna adrese (tostarp tālruņa un faksa numurs);
            
         
               c)
            
            
               eksportētāja pilns vārds vai nosaukums un adrese;
            
         
               d)
            
            
               precīzs preču apraksts, tostarp:
               
                           i)
                        
                        
                           to tirdzniecības nosaukums,
                        
                     
                           ii)
                        
                        
                           TARIC kods(i),
                        
                     
                           iii)
                        
                        
                           izcelsmes valsts (proti, Ķīnas Tautas Republika),
                        
                     
                           iv)
                        
                        
                           nosūtīšanas valsts;
                        
                     
         
               e)
            
            
               preču daudzums, izteikts pāros;
            
         
               f)
            
            
               preču CIF vērtība euro uz Kopienas robežas pēc kombinētās nomenklatūras pozīcijām;
            
         
               g)
            
            
               ierosinātais muitošanas periods un vieta;
            
         
               h)
            
            
               norāde par to, vai pieteikums ir iepriekšējā pieteikuma atkārtojums saistībā ar to pašu līgumu;
            
         
               i)
            
            
               šāds paziņojums, ko pieteikuma iesniedzējs datē un paraksta, ar lielajiem burtiem atšifrējot savu vārdu un uzvārdu: “Es, apakšā parakstījies, apliecinu, ka šajā pieteikumā sniegtā informācija ir patiesa un sniegta godprātīgi un ka es esmu reģistrēts Kopienā.” Importētājs iesniedz arī pirkšanas vai pārdošanas līguma un faktūrrēķina kopiju. Ja to pieprasa, jo īpaši gadījumos, kad preces netiek iepirktas tieši Ķīnā, importētājs uzrāda ražošanas sertifikātu, ko izsniedz ražotājs.
            
         5.   Ar šo ir noteikts, ka uzraudzības dokumenta derīguma termiņš ir seši mēneši. Uz tādu pašu laika posmu drīkst pagarināt neizmantotus vai daļēji izmantotus uzraudzības dokumentus.
   6.   Uzraudzības dokumentu derīguma termiņa beigās importētājs tos atdod izdevējai iestādei.
   7.   Kompetentās iestādes atbilstoši nosacījumiem, kurus tās ir noteikušas, atļauj deklarācijas vai pieprasījumus pārraidīt vai izdrukāt ar elektronisko saziņas līdzekļu palīdzību. Taču visiem dokumentiem un pierādījumiem ir jābūt pieejamiem kompetentajām iestādēm.
   8.   Uzraudzības dokumentu ar elektronisko saziņas līdzekļu palīdzību var izsniegt tad, ja attiecīgajai muitas iestādei ir iespējas tam piekļūt datortīklā.
   3. pants
   1.   Ja izrādās, ka darījumā iekļauto ražojumu vienības cena atšķiras no uzraudzības dokumentā norādītās cenas par mazāk nekā 5 % uz augšu vai leju vai ka importam paredzēto ražojumu kopapjoms par mazāk nekā 5 % pārsniedz uzraudzības dokumentā norādīto daudzumu, tas neliedz attiecīgos ražojumus laist brīvā apgrozībā.
   2.   Uzraudzības dokumentu pieteikumi un paši dokumenti ir konfidenciāli. Tikai kompetentajām iestādēm un pieteikuma iesniedzējam ir pieejama informācija, kas norādīta šajos pieteikumos un dokumentos.
   4. pants
   1.   Dalībvalstis dara zināmu Komisijai šādu informāciju:
   
               a)
            
            
               cik vien regulāri iespējams un vismaz līdz katra mēneša pēdējai dienai – informāciju par daudzumiem un vērtībām, aprēķinātu eiro, par kurām ir izsniegti uzraudzības dokumenti;
            
         
               b)
            
            
               sešu nedēļu laikā pēc katra mēneša beigām – informāciju par šajā mēnesī veiktā importa apjomiem saskaņā ar Regulas (EK) Nr. 1917/2000 32. pantu (3).
            
         Dalībvalstu sniegto informāciju klasificē pēc produktiem un kombinētās nomenklatūras (KN) koda.
   2.   Dalībvalstis ziņo par jebkādām anomālijām vai krāpšanas gadījumiem, ko tās atklāj, un vajadzības gadījumā pamato, kāpēc ir atteikušās piešķirt uzraudzības dokumentu.
   2. NODAĻA
   RETROSPEKTĪVA UZRAUDZĪBA
   5. pants
   1.   Apaviem, kas uzskaitīti III pielikumā, piemēro retrospektīvu statistiskās uzraudzības sistēmu.
   2.   Pēc ražojumu laišanas brīvā apgrozībā, ja iespējams, katru nedēļu bet ne retāk kā katra mēneša beigās dalībvalstu kompetentās iestādes paziņo Komisijai kopējos ievestos daudzumus (izteiktus pāros) un to vērtību (preču vērtību euro uz Kopienas robežas), norādot kombinētās nomenklatūras kodu un šajā kodā izmantotās vienības, attiecīgā gadījumā – papildvienības. Importu klasificē saskaņā ar spēkā esošajām statistikas procedūrām.
   3. NODAĻA
   VISPĀRĪGI NOTEIKUMI
   6. pants
   Paziņojumus, kas jāveic saskaņā ar šo regulu, sniedz Komisijai un, izmantojot šim nolūkam izveidotu integrēto tīklu, izsūta elektroniski, ja vien kādu svarīgu tehnisku iemeslu dēļ nav īslaicīgi jāizmanto citi saziņas līdzekļi.
   7. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   Regulas 1. nodaļas noteikumus piemēro no 2005. gada 1. februāra līdz 2006. gada 31. janvārim, bet ne ilgāk.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 26. janvārī
      
         
            Komisijas vārdā —
         
         
            Komisijas loceklis
         
         Peter MANDELSON
         
      
   
   
      (1)  OV L 349, 31.12.1994., 53. lpp. Regulā jaunākie grozījumi izdarīti ar Regulu (EK) Nr. 2474/2000 (OV L 286, 11.11.2000., 1. lpp.).
   
      (2)  OV L 65, 8.3.2003., 1. lpp. Regulā jaunākie grozījumi izdarīti ar Regulu (EK) Nr. 1985/2003 (OV L 295, 13.11.2003., 43. lpp.).
   
      (3)  OV L 229, 9.9.2000., 4. lpp. Regulā grozījumi izdarīti ar Regulu (EK) Nr. 1669/2001 (OV L 224, 21.8.2001. 3. lpp.).
   
      I PIELIKUMS
      TO RAŽOJUMU SARAKSTS, UZ KURIEM ATTIECAS IEPRIEKŠĒJA UZRAUDZĪBA (2005. g.)
      
                   
               
               
                  6402 99
               
            
                   
               
               
                  6403 51
               
            
                   
               
               
                  6403 59
               
            
                   
               
               
                  6403 91
               
            
                   
               
               
                  6403 99
               
            
                   
               
               
                  6404 19 10
               
            izņemot
      
                   
               
               
                  6402 99 10 10
               
            
                   
               
               
                  6402 99 91 10
               
            
                   
               
               
                  6402 99 93 10
               
            
                   
               
               
                  6402 99 96 10
               
            
                   
               
               
                  6402 99 98 11
               
            
                   
               
               
                  6403 91 11 10
               
            
                   
               
               
                  6403 91 13 10
               
            
                   
               
               
                  6403 91 16 10
               
            
                   
               
               
                  6403 91 18 10
               
            
                   
               
               
                  6403 91 91 10
               
            
                   
               
               
                  6403 91 93 10
               
            
                   
               
               
                  6403 91 96 10
               
            
                   
               
               
                  6403 91 98 10
               
            
                   
               
               
                  6403 99 91 10
               
            
                   
               
               
                  6403 99 93 11 + 19
               
            
                   
               
               
                  6403 99 96 11 + 19
               
            
                   
               
               
                  6403 99 98 11 + 19
               
            
   
      II PIELIKUMS
      VALSTU KOMPETENTĀS IESTĀDES
      
                   
               
               
                  BELGIQUE/BELGIË
                  
                              Service public fédéral de l’économie, des PME, des classes moyennes et de l’énergie
                           
                        
                              Administration du potentiel économique
                           
                        
                              Politiques d'accès aux marchés, Services «Licences»
                           
                        
                              Rue Général Leman 60
                           
                        
                              B-1040 Bruxelles
                           
                        
                              Télécopieur (32-2) 230 83 22
                           
                        
                              Federale Overheidsdienst Economie, KMO, Middenstand & Energie
                           
                        
                              Bestuur Economisch Potentieel
                           
                        
                              Markttoegangsbeleid, Dienst Vergunningen
                           
                        
                              Generaal Lemanstraat 60
                           
                        
                              B-1040 Brussel
                           
                        
                              Fax: (32-2) 230 83 22
                           
                        
            
                   
               
               
                  ČESKÁ REPUBLIKA
                  
                              Ministerstvo průmyslu a obchodu
                           
                        
                              Licenční správa
                           
                        
                              Na Františku 32
                           
                        
                              CZ-110 15 Praha 1
                           
                        
                              Fax: +420 224 21 21 33
                           
                        
            
                   
               
               
                  DANMARK
                  
                              Erhvervs- og Boligstyrelsen
                           
                        
                              Økonomi- og Erhvervsministeriet
                           
                        
                              Vejlsøvej 29
                           
                        
                              DK-8600 Silkeborg
                           
                        
                              Fax (45) 35 46 64 01
                           
                        
            
                   
               
               
                  DEUTSCHLAND
                  
                              Bundesamt für Wirtschaft und Ausfuhrkontrolle (BAFA)
                           
                        
                              Frankfurter Straße 29—35
                           
                        
                              D-65760 Eschborn 1
                           
                        
                              Fax: +49-61-969 42 26
                           
                        
            
                   
               
               
                  EESTI
                  
                              Majandus- ja Kommunikatsiooniministeerium
                           
                        
                              Harju 11
                           
                        
                              EE-15072 Tallinn
                           
                        
                              Fax: +372-631 3660
                           
                        
            
                   
               
               
                  ΕΛΛΑΔΑ
                  
                              Υπουργείο Οικονομίας και Οικονομικών
                           
                        
                              Διεύθυνση Διεθνών Οικονομικών Ροών
                           
                        
                              Κορνάρου 1
                           
                        
                              GR-105 63 Αθήνα
                           
                        
                              Φαξ: (30-210) 32 86 094
                           
                        
            
                   
               
               
                  ESPAÑA
                  
                              Ministerio de Economía
                           
                        
                              Secretaría General de Comercio Exterior
                           
                        
                              Subdirección General de Productos Industriales
                           
                        
                              Paseo de la Castellana 162
                           
                        
                              E-28046 Madrid
                           
                        
                              Fax: (34) 913 49 38 31
                           
                        
            
                   
               
               
                  FRANCE
                  
                              Ministère de l’économie, des finances et de l’industrie
                           
                        
                              DIGITIP
                           
                        
                              Sous-direction «Textile — Habillement — Cuir»
                           
                        
                              Bureau «Textile-Importations»
                           
                        
                              Le Bervil
                           
                        
                              12, rue Villiot
                           
                        
                              F-75572 Paris Cedex 12
                           
                        
                              Télécopieur (33-1) 53 44 91 81
                           
                        
            
                   
               
               
                  IRELAND
                  
                              Department of Enterprise, Trade and Employment
                           
                        
                              Import/Export Licensing, Block C
                           
                        
                              Earlsfort Centre
                           
                        
                              Hatch Street
                           
                        
                              Dublin 2
                           
                        
                              Ireland
                           
                        
                              Fax: (353-1) 631 25 62
                           
                        
            
                   
               
               
                  ITALIA
                  
                              Ministero delle Attività produttive
                           
                        
                              Direzione generale per la Politica commerciale e per la gestione del regime degli scambi
                           
                        
                              Viale America 341
                           
                        
                              I-00144 Roma
                           
                        
                              Fax (39-06) 59 93 22 35/59 93 26 36
                           
                        
            
                   
               
               
                  ΚΥΠΡΟΣ
                  
                              Υπουργείο Εμπορίου, Βιομηχανίας και Τουρισμού Υπηρεσία Εμπορίου
                           
                        
                              Μονάδα Έκδοσης Αδειών Εισαγωγής/Εξαγωγής
                           
                        
                              Οδός Ανδρέα Αραούζου 6
                           
                        
                              CY-1421 Λευκωσία
                           
                        
                              Φαξ: (357-22) 37 51 20
                           
                        
            
                   
               
               
                  LATVIJA
                  
                              Latvijas Republikas Ekonomikas ministrija
                           
                        
                              Brīvības iela 55
                           
                        
                              LV-1519 Rīga
                           
                        
                              Fax: +371-728 08 82
                           
                        
            
                   
               
               
                  LIETUVA
                  
                              Lietuvos Respublikos ūkio ministerija
                           
                        
                              Prekybos departamentas
                           
                        
                              Gedimino pr. 38/2
                           
                        
                              LT-01104 Vilnius
                           
                        
                              Fax: (370-5) 26 23 974
                           
                        
            
                   
               
               
                  LUXEMBOURG
                  
                              Ministère des affaires étrangères
                           
                        
                              Office des licences
                           
                        
                              BP 113
                           
                        
                              L-2011 Luxembourg
                           
                        
                              Télécopieur (352) 46 61 38
                           
                        
            
                   
               
               
                  MAGYARORSZÁG
                  
                              Magyar Kereskedelmi Engedélyezési Hivatal
                           
                        
                              Margit krt. 85.
                           
                        
                              H-1024 Budapest
                           
                        
                              Fax: (36-1) 336 73 02
                           
                        
            
                   
               
               
                  MALTA
                  
                              Diviżjoni għall-Kummerċ
                           
                        
                              Servizzi Kummerċjali
                           
                        
                              Lascaris
                           
                        
                              MT-Valletta CMR02
                           
                        
                              Fax: +356 2569 0299
                           
                        
            
                   
               
               
                  NEDERLAND
                  
                              Belastingdienst/Douane centrale dienst voor in- en uitvoer
                           
                        
                              Postbus 30003, Engelse Kamp 2
                           
                        
                              9700 RD Groningen
                           
                        
                              Nederland
                           
                        
                              Fax: (31-50) 523 23 41
                           
                        
            
                   
               
               
                  ÖSTERREICH
                  
                              Bundesministerium für Wirtschaft und Arbeit
                           
                        
                              Außenwirtschaftsadministration
                           
                        
                              Abteilung C2/2
                           
                        
                              Stubenring 1
                           
                        
                              A-1011 Wien
                           
                        
                              Fax: +43-1-711 00/83 86
                           
                        
            
                   
               
               
                  POLSKA
                  
                              Ministerstwo Gospodarki, Pracy i Polityki Społecznej
                           
                        
                              pl. Trzech Krzyży 3/5
                           
                        
                              PL-00-507 Warszawa
                           
                        
                              Fax: (48-22) 693 40 21/693 40 22
                           
                        
            
                   
               
               
                  PORTUGAL
                  
                              Ministério das Finanças
                           
                        
                              Direcção-Geral das Alfândegas e dos Impostos
                           
                        
                              Especiais sobre o Consumo
                           
                        
                              Rua Terreiro do Trigo
                           
                        
                              Edifício da Alfândega de Lisboa
                           
                        
                              P-1140-060 Lisboa
                           
                        
                              Fax: (351-21) 881 42 61
                           
                        
            
                   
               
               
                  SLOVENIJA
                  
                              Ministrstvo za gospodarstvo
                           
                        
                              Področje za ekonomske odnose s tujino
                           
                        
                              Kotnikova 5
                           
                        
                              SI-1000 Ljubljana
                           
                        
                              Fax: (386-1) 478 36 11
                           
                        
            
                   
               
               
                  SLOVENSKÁ REPUBLIKA
                  
                              Ministerstvo hospodárstva SR
                           
                        
                              Odbor licencií
                           
                        
                              Mierová 19
                           
                        
                              SK-827 15 Bratislava 212
                           
                        
                              Fax: (421-2) 43 42 39 19
                           
                        
            
                   
               
               
                  SUOMI/FINLAND
                  
                              Tullihallitus
                           
                        
                              PL 512
                           
                        
                              FI-00101 Helsinki
                           
                        
                              Fax: (358-20) 492 28 52
                           
                        
                              Tullstyrelsen
                           
                        
                              PB 512
                           
                        
                              FI-00101 Helsingfors
                           
                        
                              Fax: (358-20) 492 28 52
                           
                        
            
                   
               
               
                  SVERIGE
                  
                              Kommerskollegium
                           
                        
                              Box 6803
                           
                        
                              S-113 86 Stockholm
                           
                        
                              Fax: (46-8) 30 67 59
                           
                        
            
                   
               
               
                  UNITED KINGDOM
                  
                              Department of Trade and Industry
                           
                        
                              Import Licensing Branch
                           
                        
                              Queensway House — West Precinct
                           
                        
                              Billingham TS23 2NF
                           
                        
                              United Kingdom
                           
                        
                              Fax: (44-1642) 36 42 69
                           
                        
            
   
      III PIELIKUMS
      TO PRODUKTU SARAKSTS, UZ KURIEM ATTIECAS PĒCUZRAUDZĪBA
      
                   
               
               
                  6401 91
               
            
                   
               
               
                  6401 92
               
            
                   
               
               
                  6401 99
               
            
                   
               
               
                  6402 19
               
            
                   
               
               
                  6402 20
               
            
                   
               
               
                  6402 91
               
            
                   
               
               
                  6402 99
               
            
                   
               
               
                  6403 12
               
            
                   
               
               
                  6403 19
               
            
                   
               
               
                  6403 20
               
            
                   
               
               
                  6403 30
               
            
                   
               
               
                  6403 40
               
            
                   
               
               
                  6403 51
               
            
                   
               
               
                  6403 59
               
            
                   
               
               
                  6403 91
               
            
                   
               
               
                  6403 99
               
            
                   
               
               
                  6404 11
               
            
                   
               
               
                  6404 19
               
            
                   
               
               
                  6404 20
               
            
                   
               
               
                  6405 10
               
            
                   
               
               
                  6405 20
               
            
                   
               
               
                  6405 90
               
            
                   
               
               
                  6404 19 10
               
            
                   
               
               
                  6402 99 10 10
               
            
                   
               
               
                  6402 99 91 10
               
            
                   
               
               
                  6402 99 93 10
               
            
                   
               
               
                  6402 99 96 10
               
            
                   
               
               
                  6402 99 98 11
               
            
                   
               
               
                  6403 91 11 10
               
            
                   
               
               
                  6403 91 13 10
               
            
                   
               
               
                  6403 91 16 10
               
            
                   
               
               
                  6403 91 18 10
               
            
                   
               
               
                  6403 91 91 10
               
            
                   
               
               
                  6403 91 93 10
               
            
                   
               
               
                  6403 91 96 10
               
            
                   
               
               
                  6403 91 98 10
               
            
                   
               
               
                  6403 99 91 10
               
            
                   
               
               
                  6403 99 93 11 + 19
               
            
                   
               
               
                  6403 99 96 11 + 19
               
            
                   
               
               
                  6403 99 98 11 + 19